Visuaalinen esitys flanderisaatiosta; ajan mittaan tiettyjä hahmon piirteitä liioitellaan yksityiskohtien kadotessa siihen pisteeseen asti, että hahmosta tulee vain karikatyyri alkuperäisestä itsestään.
**Flanderisaatio** (engl. *flanderization*) on prosessi, jossa kuvitteellisen hahmon olennaiset piirteet yksinkertaistuvat sarjateoksen aikana. Termi *flanderisaatio* keksitiin TV Tropes -sivustolla. Termi viittaa *Simpsoneiden* Ned Flandersiin, joka sarjan aikana kehittyi hyvästä naapurista, joka oli uskonnollinen muiden ominaisuuksiensa joukossa, kiihkouskovaiseksi. Flanderisaatiota on analysoitu sarjateosten, erityisesti televisiokomedioiden, osa-alueena, joka osoittaa teoksen tason laskun.

Määritelmä ja etymologia
------------------------

Flanderisaatio on prosessi, jonka kautta hahmon persoonallisuuden yksittäisen osan, usein alkujaan lievän, merkitys kasvaa teoksen aikana, kunnes siitä tulee hänen ensisijainen määrittelevä ominaisuutensa. Termin keksi populaarikulttuuriin keskittyvä wiki TV Tropes, viitaten Ned Flandersin luonteeseen. Flanders itse on monimutkainen esimerkki flanderisaatiosta, joka on käynyt läpi prosessin sarjan keskimmäisillä tuotantokausilla, ennen kuin palasi jälleen samanlaiseen kuvaukseen kuin mitä hän alun perin oli. Alkujaan "kenties ainoana aidosti hyvää tarkoittavana, hyväntahtoisena henkilönä Springfieldissä", Flandersin oli alun perin tarkoitus olla ihanteellinen ("ärsyttävän täydellinen") naapuri, joka toimi kontrastina Homer Simpsonille. Hartaasti uskonnollisena ja kirkossa käyvänä miehenä hänen uskonsa oli tarkoitus toimia vastakohtana Homerin uskonnollisen hienostuneisuuden puutteelle. Sarjan aikana Flandersista kuitenkin tehtiin uskonnollinen fundamentalisti, jonka kristinusko oli hänen ensisijainen määrittelevä ominaisuutensa.

Flanderisaatiosta keskustellaan pääasiassa kuvitteellisten hahmojen yhteydessä, mutta sitä on sovellettu myös oikeisiin ihmisiin ja historiallisiin tapahtumiin. Esimerkiksi beat-sukupolven jäseniä beatnikeja on sanottu flanderisaation todelliseksi esimerkiksi.

Esimerkkejä
-----------

Flanderisaatio on yleinen ilmiö sarjafiktiossa. *Simpsoneissa* sitä on käsitelty sekä Ned Flandersin yhteydessä että muiden hahmojen suhteen: Lisa Simpsonista on puhuttu klassisena esimerkkinä ilmiöstä; hän on jopa enemmän flanderisoitunut kuin Flanders itse. Flanderisaatiota on käsitelty *Simpsonien* yleisen tason laskun oireena; sarja oli aikoinaan yksi television historian suosituimmista komedioista ja se tunnettiin dynaamisista hahmoistaan.

|  |
| --- |
| "On ironista kuinka hahmon pelkistäminen yhteen piirteeseen on 'flanderisaatiota', kun Lisa Simpson on kaikkein flanderisoiduin hahmo television historiassa." —Amelia Tait, *Vice News* |

Myös muita teoksia on kritisoitu flanderisaatiosta. *Konttori*-sarjan amerikkalaisen version hahmoista, kuten Dwight Schrutesta ja Kevin Malonesta, on käytetty tätä termiä  *Family Guy:ta* on myös korostettu merkittävänä esimerkkinä, erityisesti Brianin ja Peter Griffinin hahmojen suhteen. Muita flanderisaatiosta kritisoituja televisiosarjoja ovat *Paavo Pesusieni*, *Silicon Valley* ja *Dragon Ball Super*.

Vaikka flanderisaatio viittaa pääosin televisioon, myös muissa fiktiivisissä teoksissa voi olla flanderisoituneita hahmoja. Monia elokuvahahmoja on kuvailtu flanderisoituneiksi jatko-osissa tai sarjoissa verrattuna heidän alkuperäisiin kuvauksiinsa. Flanderisaatio on erityisen yleistä kauhuelokuvissa, etenkin slasher-elokuvissa.  Flanderisaatiota on myös sanottu pöytäroolipelien ongelmaksi, joissa amatöörikirjoittajat näyttelevät pitkän aikaa monimutkaisia hahmoja. Roolipelihahmojen luominen yksittäisten outojen piirteiden ympärille nähdään yleisenä flanderisaation syynä. Pelihahmojen tapaan NPC:t roolipeleissä ovat usein myös flanderisoituneita, koska pelinjohtajan on näyteltävä useita hahmoja. 

Flanderisaatiosta on keskusteltu myös todellisten ilmiöiden suhteen, kuten alakulttuureissa, jotka valtavirran kulttuuri flanderisoi yksinkertaisempiin ja helpommin omaksuttaviin muotoihin; yksi esimerkki tästä on beat-sukupolven beatnik-stereotypia. Toinen esimerkki todellisesta flanderisaatiosta on erityisesti Tiktokin ja SoundCloudin kaltaisiin sosiaalisen median alustoihin liitettyjen muusikoiden taipumus yksinkertaistaa musiikillisia persooniaan kaupallisen menestyksen löytämisen jälkeen. Flanderisaatiosta syytettyjä muusikoita ovat Lil Pump, Lil Yachty ja Flo Milli.

Tulkinta
--------

Flanderisaatiota on kuvattu käsikirjoituksen laadun heikkenemiseksi. Sitä on käytetty argumenttina teoksen jatko-osien tekemistä vastaan  ja sitä on kuvattu "opetukseksi muille ohjelmille", joiden hahmot eivät ole käyneet läpi prosessia. *Rick and Morty* ja jotkut muut sarjat ovat tietoisesti yrittäneet välttää flanderisaatiota. 

Ned Flandersin hahmonkehitys herättää erityistä huomiota. On keskusteltu, onko Flanders johdonmukaisesti räikeä hahmo vai palasiko hän myöhemmin monimutkaisempaan, dynaamisempaan kuvaukseensa. Termin "flanderisaatio" tarkoituksenmukaisuus on myös kiistetty, koska monet *Simpsonien* hahmot ovat myös pelkistyneet ominaisuuksiltaan, eikä Flanders itse ole äärimmäinen tapaus. Flandersin vaihtuva kuvaus on myös ollut kiistanalainen edustaessaan uskonnollisten ihmisten kuvausta mediassa. Sekä kristinuskon ensisijaisena edustajana Simpsoneissa että eräänä todellisen maailman merkittävimmistä kuvitteellisista kristityistä hahmoista, Ned Flandersin pelkistämistä on kritisoitu, tutkittu ja tulkittu uudelleen.

Lähteet
-------

1. 1 2  Zachary: Flanderization: How Ned Flanders Became Synonymous With Bad Writing *Comic Book Resources*.  30.3.2020.
2. 1 2  Christensen: "Flanderizing Characters", *Loaded Dice 2*. Folsom: Loose Leaf Stories, 2020. ISBN 9781643190624.
3. 1 2  Eames: 7 classic TV characters who totally changed from their first appearance *Digital Spy*.  18.6.2018.
4. ↑  Lackey,Emily: 11 Annoying ‘90s Sitcom Neighbors, Ranked *Bustle*.  21.12.2015.
5. 1 2  Tyler: How The Simpsons Ruined Ned Flanders *ScreenRant*.  31.12.2019.
6. 1 2 3  Tait: Definitive Proof That the Simpson Children Have Aged *Vice*.  5.6.2020.
7. 1 2  Henegan: Why The Simpsons couldn’t survive the new millennium *Homi Soit*.  29.3.2017.
8. ↑  Barker: The Office: 5 Characters That Became Parodies Of Themselves (& 5 That Had Great Character Development) *Screen Rant*.  8.10.2020.
9. ↑  Sharp: Family Guy: 10 Major Ways The Show Has Changed Throughout The Seasons *Screen Rant*.  28.8.2020.
10. ↑  Neilan: Let's trace the rise, fall, and much later rebirth of *Spongebob Squarepants* *The AV Club*.  17.1.2018.
11. ↑  Loofbourow: *Silicon Valley* is better without T.J. Miller *The Week*.  9.4.2018.
12. ↑  Maverick: Dragon Ball: 10 Ways Goku Is Different Between GT & Super *Comic Book Resources*.  3.2.2021.
13. ↑  Tibbetts: 10 Movie Characters Who Became Total Caricatures In Sequels *WhatCulture*.  18.7.2019.
14. ↑  Young: Leprechaun Returns is a true return to form *Global Comment*.  19.3.2019.
15. ↑  Christensen: "De-Flanderizing an NPC", *Loaded Dice 2*. Folsom: Loose Leaf Stories, 19 November 2020. ISBN 9781643190624.
16. ↑  Gölz: Die Hoffnungsträgerin der Hoe-Anthems in der Findungsphase *laut.de*.  (saksaksi)
17. ↑  Supovitz: Psycho-Pass: 5 Reasons Why We Need More Sequels (& 5 Why We Don't) *Comic Book Resources*.  9.4.2020.
18. ↑  Weiss: Dan Harmon says new Rick and Morty seasons actually 'more on schedule' thanks to pandemic *Syfy Wire*.  23.10.2020.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Flanderization